Diari Oficial de la Generalitat Valenciana


Sumari del DOGV 3033, del 11-07-1997 (1997/1940)

Bases per a la provisió en propietat d'una plaça d'enterrador, peó d'oficis.
----------------------------------------------------------------------------

### Dades del document

Número de DOGV
:   3033

Data del DOGV
:   11-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1940


Data del document
:   17-06-1997

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * administració local
    * concurs administratiu

Ajuntament de Rocafort. Bases per a la provisió en propietat d'una plaça d'enterrador, peó d'oficis. [1  
El Ple de l'Ajuntament, en la sessió del dia 17 de juny de 1997, va aprovar les bases que tot seguit s'assenyalen:  
Bases per a la provisió en propietat, pel procediment de concurs oposició, d'una plaça d'enterrador, peó oficis diversos, vacant en la relació de personal laboral fix d'aquest Ajuntament.  
Primera. Objecte de la convocatòria  
L'objecte d'aquesta convocatòria és la provisió pel procediment concurs oposició d'una plaça d'enterrador, peó d'oficis diversos, vacant en la relació de personal laboral fix d'aquest Ajuntament.  
Segona. Legislació aplicable  
El procediment de selecció es regirà d'acord amb el que disposa la Llei 30/1984, de 2 d'agost; el Decret Legislatiu 781/1986, de 18 d'abril; el Reial Decret 896/1991, de 7 de juny; el Reial Decret 2.223/1984, de 19 de desembre, i la resta de disposicions legals vigents, així com les normes d'aquesta convocatòria.  
Tercera. Condicions de les persones aspirants  
- Tenir la nacionalitat espanyola i haver fet 18 anys d'edat, sense excedir d'aquella en què falten, almenys, 10 per a la jubilació forçosa per edat. L'excés del límit màxim d'edat podrà compensar-se amb els serveis prestats anteriorment en l'administració local.  
- Posseir el certificat d'escolaritat o equivalent. En el cas d'adduir un títol equivalent a l'exigit, caldrà adjuntar un certificat expedit per l'òrgan competent que acredite l'esmentada equivalència.  
- No patir cap malaltia ni defecte físic que impedisquen el desenvolupament normal de les funcions corresponents.  
- No estar sotmés a cap causa d'incapacitat de conformitat amb la normativa vigent, no haver sigut separat mitjançant expedient disciplinari del servei de l'estat, comunitats autònomes o l'administració local, ni estar inhabilitat per a l'exercici de funcions públiques.  
- Comprometre's, en cas d'obtenir la plaça, a jurar o prometre per la seua consciència i honor complir fidelment les obligacions del càrrec, amb lleialtat al rei, servant i fent servar la Constitució com a norma fonamental de l'estat.  
Quarta. Instàncies  
En les instàncies per a prendre part en el concurs oposició les persones aspirants han de manifestar que compleixen totes les condicions exigides en la base tercera, i s'han d'adreçar al president de la corporació, presentant-les al Registre General d'aquesta, dins del termini de 20 dies naturals comptadors a partir de l'endemà de la publicació de la convocatòria en el Boletín Oficial del Estado.  
Les instàncies també podran ser presentades en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els drets d'examen es fixen en la quantitat de 2.000 pessetes, que seran satisfetes per les persones aspirants quan presenten la instància, a la qual han d'adjuntar el justificant de pagament.. Els drets d'examen només podran ser tornats en el cas que no siguen admeses a examen per falta dels requisits exigits per a prendre-hi part.  
Cinquena. Admissió de les persones aspirants   
Una vegada haja expirat el termini d'admissió d'instàncies, l'alcalde president aprovarà la llista de persones admeses i excloses, que es farà pública en el Butlletí Oficial de la Província i al tauler d'anuncis de la corporació, i es concediran 10 dies de termini a fi que puguen esmenar-se errors. Transcorregut aquest termini sense que es presenten reclamacions, s'entendran definitives aquestes llistes.  
En la resolució mitjançant la qual s'aproven les llistes es determinaran, així mateix, el lloc, data i hora d'inici dels exercicis i composició nominal del tribunal qualificador.  
Sisena. Tribunal qualificador  
El tribunal qualificador de les proves estarà format per:  
President: l'alcalde de la corporació o membre d'aquesta en qui delegue.  
Secretari: el de la corporació o funcionari en qui delegue.  
Vocals:  
- Un representant de la Generalitat Valenciana.  
- El regidor delegat de Serveis Bàsics municipals.  
- Un regidor del grup minoritari, designat per l'alcalde.  
- Un representant del personal laboral de l'Ajuntament.  
- Un tècnic especialista, designat per l'alcalde.  
La designació dels membres del tribunal inclourà la dels suplents respectius i es publicarà junt amb les llistes d'admesos i exclosos en el Butlletí Oficial de la Província, i també al tauler d'anuncis de la corporació.  
El tribunal podrà disposar de l'ajuda d'assessors especialistes en la seua tasca, per a una o totes les proves.   
El tribunal no podrà constituir-se ni actuar sense l'assistència d'almenys la meitat més un dels membres, titulars o suplents. Així mateix, no podrà aprovar ni declarar que han superat les proves selectives un nombre superior de persones aspirants a les places convocades.  
Setena. Exercicis de l'oposició i qualificació dels mèrits que cal valorar en la fase de concurs  
1. Fase de concurs  
La valoració de mèrits de la fase de concurs es realitzarà d'acord amb el barem següent:  
 - Per l'exercici de comeses pròpies del lloc objecte d'aquesta convocatòria en alguna administració pública, a raó de 0,15 punts per mes treballat, fins a un màxim de 5 punts.  
- Per l'exercici de comeses en treballs relacionats amb el lloc de treball, a raó de 0,05 punts per mes treballat, fins a un màxim de 2,5 punts.  
Aquestes puntuacions no seran acumulables.  
Els mèrits anteriors han d'estar justificats degudament, mitjançant documents originals o còpies degudament compulsades. Aquests mèrits han de presentar-se junt amb les instàncies, en un sobre tancat.  
El tribunal, abans de l'inici dels exercicis que integren la fase d'oposició, procedirà a valorar els mèrits al·legats per les persones aspirants, fent-ne públic el resultat.  
La puntuació obtinguda en la fase del concurs se sumarà a la mitjana obtinguda en la fase de l'oposició, a fi de fixar la puntuació definitiva.  
2. Fase de l'oposició  
Els exercicis de l'oposició seran els següents:  
Primer exercici. Obligatori i eliminatori.  
Consistirà en la realització de proves pràctiques que determinarà el tribunal, relacionades amb les comeses pròpies del lloc de treball.  
La qualificació d'aquest exercici serà entre 0 i 10 punts, i en seran eliminats els aspirants que no arriben a un mínim de 5 punts.  
Segon exercici. Obligatori i eliminatori.  
Consistirà en una entrevista professional amb les persones aspirants, a qui se'ls presentaran qüestions relacionades amb les funcions del lloc que cal exercir, i on també es valoraran els coneixements generals i la capacitat de l'opositor per a ocupar la plaça. Es puntuarà de 0 a 10 punts, i en seran eliminats les persones aspirants que no arriben a un mínim de 5 punts.  
Vuitena. Incidències  
El tribunal està autoritzat per a resoldre els dubtes que es presenten i prendre els acords que calguen per al bon ordre del procés selectiu en tot allò que no preveuen aquestes bases.  
Novena. Relació de persones aprovades, proposta de nomenament i contractació  
Una vegada finalitzada la qualificació de les persones aspirants, el tribunal farà públic, al lloc on s'ha realitzat el darrer exercici, la relació amb el nom de la persona aprovada, ja que no es pot ultrapassar el nombre de la plaça convocada, i elevarà aquesta relació a l'autoritat competent, a l'efecte de procedir al nomenament de la persona aspirant proposada.  
L'òrgan corresponent adoptarà un acord necessari per a la formalització del contracte corresponent, on es consideraran, amb caràcter previ a la seua subscripció, la justificació adequada amb els requisits i condicions exigides en aquesta convocatòria, dins del termini dels 15 dies hàbils següents a la realització de les proves de selecció.  
Si, dins del termini indicat i llevat de casos de força major, la persona aspirant no presenta la seua documentació o no compleix els requisits exigits, no podrà ser nomenada i en quedaran anul·lades totes les actuacions, sense perjudici de la responsabilitat a què poguera estar sotmesa per falsedat en la instància on sol·licitava prendre part en el concurs oposició.  
Rocafort, 19 de juny de 1997.- L'alcalde president: Sebastián Bosch Ponce.